CELEX: 32010R1014
Language: ro
Date: 2010-11-10 00:00:00
Title: Regulamentul (UE) nr. 1014/2010 al Comisiei din 10 noiembrie 2010 privind monitorizarea și raportarea datelor referitoare la înmatricularea autoturismelor noi în conformitate cu Regulamentul (CE) nr. 443/2009 al Parlamentului European și al Consiliului  Text cu relevanță pentru SEE

11.11.2010   
            
            
               RO
            
            
               Jurnalul Oficial al Uniunii Europene
            
            
               L 293/15
            
         REGULAMENTUL (UE) NR. 1014/2010 AL COMISIEI
   din 10 noiembrie 2010
   privind monitorizarea și raportarea datelor referitoare la înmatricularea autoturismelor noi în conformitate cu Regulamentul (CE) nr. 443/2009 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 8 alineatul (9) primul paragraf,
   întrucât:
   
               (1)
            
            
               În conformitate cu articolul 8 din Regulamentul (CE) nr. 443/2009, statele membre trebuie să înregistreze și să transmită Comisiei, în fiecare an, date privind autoturismele noi înmatriculate pe teritoriul acestora în anul precedent. Având în vedere că scopul datelor respective este de a fi un punct de reper pentru stabilirea obiectivului privind emisiile specifice de CO2 pentru producătorii de autoturisme noi și pentru evaluarea conformării producătorilor cu obiectivul astfel stabilit, este necesară armonizarea normelor privind colectarea și raportarea acestor date.
            
         
               (2)
            
            
               Pentru o evaluare completă a conformării fiecărui producător cu obiectivul privind emisiile specifice de CO2 stabilit conform Regulamentului (CE) nr. 443/2009 și pentru a câștiga experiența necesară în aplicarea regulamentului respectiv, Comisia are nevoie de date detaliate la nivel de producător pentru fiecare serie de vehicule, defalcate pe tipuri, variante și versiuni. Prin urmare, statele membre trebuie să asigure înregistrarea și transmiterea către Comisie a acestor date, precum și a datelor agregate, în conformitate cu articolul 8 alineatul (2) din regulamentul menționat.
            
         
               (3)
            
            
               În conformitate cu articolele 18 și 26 din Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (2), producătorul trebuie să se asigure că fiecare autoturism nou introdus pe piață în UE este însoțit de un certificat de conformitate valabil, iar statele membre pot înmatricula un astfel de vehicul doar dacă acesta este însoțit de respectivul certificat de conformitate. Este logic, prin urmare, ca certificatul de conformitate să constituie sursa primară pentru informațiile pe care statele membre trebuie să le înregistreze, să le pună la dispoziția producătorilor în conformitate cu articolul 8 alineatul (1) din Regulamentul (CE) nr. 443/2009 și să le raporteze Comisiei. Pentru a permite statelor membre să utilizeze informațiile din alte surse decât certificatul de conformitate, astfel cum se menționează în considerentul 26 din Regulamentul (CE) nr. 443/2009, în scopul încheierii formalităților de înmatriculare și punere în circulație a unui autoturism nou, este oportună stabilirea celorlalte documente care oferă o precizie echivalentă și a căror utilizare trebuie, prin urmare, permisă statelor membre.
            
         
               (4)
            
            
               Este important ca datele referitoare la înmatricularea autoturismelor noi să fie precise și să poată fi prelucrate în mod eficace în scopul stabilirii obiectivului privind emisiile specifice de CO2 în conformitate cu articolul 4 din Regulamentul (CE) nr. 443/2009. Prin urmare, producătorii trebuie să furnizeze Comisiei informații actualizate referitoare la denumirea și prima parte a numărului de identificare specificate în Directiva 76/114/CEE a Consiliului din 18 decembrie 1975 privind apropierea legislațiilor statelor membre referitoare la plăcuțele și inscripționările regulamentare ale autovehiculelor și ale remorcilor, precum și la amplasarea și modul de aplicare a acestora (3) și care se utilizează pe certificatele de conformitate în diferitele state membre în care se face înmatricularea. Aceste informații vor permite Comisiei să furnizeze statelor membre o listă actualizată cu denumirile producătorilor desemnați, care se utilizează în scopul raportării datelor.
            
         
               (5)
            
            
               Statele membre trebuie să înregistreze și să raporteze informațiile privind vehiculele înmatriculate noi care sunt concepute pentru utilizarea carburanților alternativi. Pentru a permite Comisiei să ia în considerare reducerile obiectivului privind emisiile specifice de CO2 datorită utilizării carburanților pe bază de etanol (E85) în conformitate cu articolul 6 din Regulamentul (CE) nr. 443/2009, statele membre trebuie să furnizeze Comisiei informațiile necesare în acest sens, inclusiv proporția stațiilor de alimentare cu astfel de carburanți de pe teritoriul acestora și, dacă este cazul, numărul total al stațiilor care furnizează carburanți pe bază de etanol (E85) care îndeplinesc criteriile de durabilitate prevăzute în Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (4), precum și la articolul 7b din Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consiliului (5).
            
         
               (6)
            
            
               Articolele 23 și 24 din Directiva 2007/46/CE prevăd o procedură de omologare simplificată în cazul căreia nu este necesară eliberarea unui certificat de conformitate european. Statele membre trebuie să monitorizeze numărul vehiculelor înmatriculate pe baza acestor proceduri pentru a evalua impactul acestora asupra procesului de monitorizare și asupra realizării obiectivului UE privind emisiile de CO2 pentru flota de autoturisme noi.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului privind schimbările climatice,
            
         ADOPTĂ PREZENTUL REGULAMENT:
   Articolul 1
   Definiții
   Pe lângă definițiile stabilite la articolele 2 și 3 din Regulamentul (CE) nr. 443/2009, se aplică următoarele definiții:
   
               1.
            
            
               „documentația pentru omologarea de tip” înseamnă documentele care cuprind datele specificate în coloana a treia din tabelul de la anexa I la prezentul regulament;
            
         
               2.
            
            
               „date agregate de monitorizare” înseamnă datele agregate specificate în primul tabel din partea C din anexa II la Regulamentul (CE) nr. 443/2009;
            
         
               3.
            
            
               „date detaliate de monitorizare” înseamnă datele detaliate specificate în al doilea tabel din partea C din anexa II la Regulamentul (CE) nr. 443/2009 care sunt dezagregate pe producători, serii de vehicule, tipuri, variante și versiuni;
            
         
               4.
            
            
               „vehicul de bază” are sensul prevăzut la articolul 3 punctul 18 din Directiva 2007/46/CE;
            
         
               5.
            
            
               „vehicul bicarburant cu gaz” și „vehicul multicarburant cu etanol” au sensurile prevăzute la articolul 2 din Regulamentul (CE) nr. 692/2008 al Comisiei (6).
            
         Articolul 2
   Transmiterea datelor
   Datele agregate de monitorizare împreună cu datele detaliate de monitorizare se transmit de statele membre, prin transfer electronic de date, către Serviciul central de stocare a datelor (Central Data Repository), gestionat de Agenția Europeană de Mediu. Statele membre înștiințează Comisia cu privire la data transmiterii informațiilor.
   Articolul 3
   Sursele de date
   (1)   Indiferent care este sursa datelor utilizate de fiecare stat membru pentru a pregăti datele agregate de monitorizare și datele detaliate de monitorizare, aceste date se bazează pe informațiile cuprinse în certificatul de conformitate al autoturismului respectiv sau în documentația pentru omologarea de tip care conține informațiile specificate în anexa III și anexa VIII la Directiva 2007/46/CE, astfel cum este prevăzut în tabelul din anexa I la prezentul regulament.
   (2)   Parametrul denumit „număr total de înmatriculări noi” din datele detaliate de monitorizare se determină pe baza numărului total de înmatriculări înregistrate în fiecare an pentru câte un vehicul unic.
   (3)   În cazul în care, pe certificatul de conformitate sau în documentația pentru omologarea de tip, sunt menționate denumirile mai multor producători, statul membru raportează producătorul vehiculului de bază.
   (4)   Valorile de emisii de CO2 care trebuie raportate la parametrul „Emisii specifice de CO2” în cadrul datelor detaliate de monitorizare se preiau din rubrica „Combinat” din certificatul de conformitate sau din documentația pentru omologarea de tip, cu excepția cazului în care se aplică rubrica „ponderat, condiții mixte”.
   (5)   În cazul raportărilor cu privire la vehiculele cu combustibili alternativi în cadrul datelor detaliate de monitorizare, autoritatea competentă furnizează informațiile privind tipul de combustibil și modul de combinare a combustibililor, astfel cum este prevăzut în anexa I la prezentul regulament.
   (6)   În cazul vehiculelor bicarburant cu gaz și al vehiculelor multicarburant cu etanol, la parametrul „Emisii specifice de CO2 (g/km)” din datele detaliate de monitorizare, autoritatea competentă raportează valorile de emisii de CO2 după cum urmează:
   
               (a)
            
            
               pentru vehiculele bicarburant cu gaz care funcționează cu benzină și combustibili gazoși, valoarea de emisii de CO2 pentru gaz petrolier lichefiat (GPL) sau gaz natural (GN), în conformitate cu partea A punctul 2 din anexa II la Regulamentul (CE) nr. 443/2009;
            
         
               (b)
            
            
               pentru vehiculele multicarburant cu etanol care funcționează cu benzină și cu carburantul pe bază de etanol (E85) menționat la articolul 6 din Regulamentul (CE) nr. 443/2009, valoarea de emisii de CO2 pentru benzină.
            
         În cazul literei (b), statele membre raportează de asemenea valoarea emisiilor pentru benzină, dacă nu sunt îndeplinite condițiile pentru reducerea prevăzută la articolul 6 din Regulamentul (CE) nr. 443/2009. Cu toate acestea, statele membre pot raporta de asemenea valoarea de emisii pentru E85.
   (7)   Dacă vehiculele sunt echipate cu ecartamente de dimensiuni diferite, la parametrul „Amprentă la sol – ecartament (mm)” din datele detaliate de monitorizare, statul membru raportează valoarea maximă a ecartamentului.
   (8)   Dacă datele agregate și datele detaliate de monitorizare sunt preluate din documentația pentru omologarea de tip și dacă datele respective conțin domenii de valori, statele membre asigură o precizie corespunzătoare a datelor raportate și conformitatea acestora cu datele cuprinse în certificatul de conformitate.
   Articolul 4
   Administrarea și controlul datelor
   Statele membre asigură administrarea, colectarea, controlul, verificarea și transmiterea datelor agregate de monitorizare și ale datelor detaliate de monitorizare.
   Articolul 5
   Pregătirea datelor de către statele membre
   (1)   Pentru calcularea mediei emisiilor specifice de CO2 care trebuie inclusă în datele agregate de monitorizare, statele membre nu iau în considerare următoarele elemente:
   
               (a)
            
            
               procentajele prevăzute la articolul 4 din Regulamentul (CE) nr. 443/2009;
            
         
               (b)
            
            
               creditele suplimentare prevăzute la articolul 5 din Regulamentul (CE) nr. 443/2009;
            
         
               (c)
            
            
               reducerea de emisii de CO2 acordată în conformitate cu articolul 6 din Regulamentul (CE) nr. 443/2009;
            
         
               (d)
            
            
               reducerea de emisii de CO2 realizată prin tehnologii inovatoare în conformitate cu articolul 12 din Regulamentul (CE) nr. 443/2009.
            
         (2)   Pentru calcularea masei medii și a amprentei la sol care trebuie incluse în datele agregate de monitorizare, statele membre nu iau în considerare următoarele elemente:
   
               (a)
            
            
               procentajele prevăzute la articolul 4 din Regulamentul (CE) nr. 443/2009;
            
         
               (b)
            
            
               creditele suplimentare prevăzute la articolul 5 din Regulamentul (CE) nr. 443/2009.
            
         (3)   La completarea datelor detaliate de monitorizare, statele membre trebuie să precizeze:
   
               (a)
            
            
               pentru fiecare vehicul care generează o cantitate de emisii specifice de CO2 mai mică de 50 g CO2/km, numărul vehiculelor înmatriculate fără aplicarea factorilor de multiplicare prevăzuți la articolul 5 din Regulamentul (CE) nr. 443/2009;
            
         
               (b)
            
            
               pentru fiecare vehicul proiectat să funcționeze cu combustibil pe bază de etanol (E85), emisiile specifice de CO2 fără aplicarea reducerii de 5 % a emisiilor de CO2 acordată acestui tip de vehicule în conformitate cu articolul 6 din Regulamentul (CE) nr. 443/2009;
            
         
               (c)
            
            
               pentru fiecare vehicul echipat cu tehnologii inovatoare, emisiile specifice de CO2 fără aplicarea reducerii de emisii de CO2 realizată prin tehnologii inovatoare acordată în conformitate cu articolul 12 din Regulamentul (CE) nr. 443/2009.
            
         (4)   Datele agregate de monitorizare și datele detaliate de monitorizare se raportează cu precizia stabilită în tabelele 1 și 2 din anexa II la prezentul regulament.
   Articolul 6
   Raportarea stațiilor de alimentare care furnizează combustibil pe bază de etanol (E85)
   (1)   Informațiile privind proporția stațiilor de alimentare de pe teritoriul statului membru în cauză, care furnizează combustibil pe bază de etanol (E85) conform criteriilor pentru biocarburanți prevăzute la articolul 17 din Directiva 2009/28/CE și la articolul 7b din Directiva 98/70/CE, vor fi furnizate Comisiei, împreună cu datele agregate de monitorizare, prin transfer electronic.
   Proporția stațiilor de alimentare se specifică în intervale de minimum 5 %, indicând valoarea multiplu de 5 % inferioară.
   (2)   Dacă proporția stațiilor de alimentare care furnizează combustibil pe bază de etanol (E85) depășește 30 %, statele membre transmit Comisiei numărul total de stații de alimentare care furnizează combustibil pe bază de etanol (E85) care este pus la dispoziție în același mod ca și ceilalți combustibili lichizi pe bază de hidrocarburi și care îndeplinește criteriile de durabilitate menționate la alineatul (1).
   (3)   Informațiile prevăzute la alineatele (1) și (2) se transmit Comisiei până la 28 februarie în fiecare an.
   În cazurile în care Comisia nu exprimă obiecții în termen de trei luni de la primirea informațiilor furnizate în conformitate cu alineatul (2) din prezentul articol, se aplică reducerea prevăzută la articolul 6 din Regulamentul (CE) nr. 443/2009.
   Articolul 7
   Vehicule care nu se supun omologării CE de tip
   (1)   În cazul autoturismelor care se supun omologării naționale de tip pentru seriile mici în conformitate cu articolul 23 din Directiva 2007/46/CE sau omologărilor individuale în conformitate cu articolul 24 din aceeași directivă, statele membre informează Comisia cu privire la numărul respectiv de astfel de vehicule înmatriculate pe teritoriul lor.
   (2)   La completarea datelor agregate de monitorizare, în locul denumirii producătorului, autoritatea competentă indică una dintre următoarele mențiuni:
   
               (a)
            
            
               „AA-IVA” pentru raportarea tipurilor de vehicule supuse omologării individuale;
            
         
               (b)
            
            
               „AA-NSS” pentru raportarea tipurilor de vehicule supuse omologării naționale pentru vehicule fabricate în serii mici.
            
         Statele membre pot, de asemenea, să completeze datele detaliate de monitorizare pentru aceste vehicule și, în acest caz, utilizează denumirile menționate la literele (a) și (b).
   Articolul 8
   Lista producătorilor
   (1)   Până la 15 decembrie 2010, producătorii înștiințează Comisia cu privire la următoarele:
   
               (a)
            
            
               denumirile pe care le indică sau intenționează să le indice pe certificatele de conformitate;
            
         
               (b)
            
            
               prima parte a numărului de identificare specificat în Directiva 76/114/CEE pe care îl indică sau intenționează să îl indice pe certificatele de conformitate.
            
         Aceștia înștiințează Comisia, fără întârziere, cu privire la orice modificare a informațiilor menționate la literele (a) și (b). Producătorii noi care intră pe piață înștiințează Comisia, fără întârziere, cu privire la detaliile menționate la primul paragraf.
   (2)   La completarea datelor agregate de monitorizare și a datelor detaliate de monitorizare, autoritatea competentă utilizează denumirile producătorilor preluate din lista care va fi întocmită de către Comisie pe baza denumirilor transmise conform alineatului (1). Prima listă se publică pe Internet la 31 decembrie 2010 și se actualizează periodic.
   (3)   În cazul în care denumirea unui producător nu este inclusă în lista respectivă, autoritatea competentă utilizează denumirea menționată pe certificatul de conformitate sau în documentația pentru omologarea de tip pentru a completa datele agregate de monitorizare și datele detaliate de monitorizare.
   Articolul 9
   Informații suplimentare care trebuie furnizate de către producători
   (1)   În scopul notificării menționate la articolul 8 alineatul (4) al doilea paragraf din Regulamentul (CE) nr. 443/2009, producătorii informează Comisia, până cel târziu la 31 mai a fiecărui an, cu privire la numele și adresa persoanei de contact căreia i se adresează notificarea.
   Producătorul informează, fără întârziere, Comisia cu privire la orice modificări ale datelor care trebuie furnizate. Noii producători care intră pe piață informează fără întârziere Comisia cu privire la coordonatele lor de contact.
   (2)   În cazul în care un grup de întreprinderi formează o asociație, pentru a stabili aplicabilitatea articolului 7 alineatul (6) din Regulamentul (CE) nr. 443/2009, grupul furnizează Comisiei dovada asocierii între membrii săi în conformitate cu criteriile prevăzute la articolul 3 alineatul (2) din regulamentul menționat.
   Articolul 10
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 noiembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 140, 5.6.2009, p. 1.
   
      (2)  JO L 263, 9.10.2007, p. 1.
   
      (3)  JO L 24, 30.1.1976, p. 1.
   
      (4)  JO L 140, 5.6.2009, p. 16.
   
      (5)  JO L 350, 28.12.1998, p. 58.
   
      (6)  JO L 199, 28.7.2008, p. 1.
   
      ANEXA I
      
         Sursele de date
      
      
                  Parametru
               
               
                  Certificat de conformitate
                  (partea 1, model B prevăzut în anexa IX la Directiva 2007/46/CE)
               
               
                  Documentația pentru omologarea de tip
                  (Directiva 2007/46/CE)
               
            
                  Producător
               
               
                  Secțiunea 0.5
               
               
                  Secțiunea 0.5 din anexa III partea 1
               
            
                  Tip
               
               
                  Secțiunea 0.2
               
               
                  Secțiunea 0.2 din anexa III partea 1
               
            
                  Variantă
               
               
                  Secțiunea 0.2
               
               
                  Secțiunea 3 din anexa VIII
               
            
                  Versiune
               
               
                  Secțiunea 0.2
               
               
                  Secțiunea 3 din anexa VIII
               
            
                  Marcă
               
               
                  Secțiunea 0.1
               
               
                  Secțiunea 0.1 din anexa III partea 1
               
            
                  Denumire comercială
               
               
                  Secțiunea 0.2.1
               
               
                  Secțiunea 0.2.1 din anexa III partea 1
               
            
                  Categorie de vehicul omologat
               
               
                  Secțiunea 0.4
               
               
                  Secțiunea 0.4 din anexa III partea 1
               
            
                  Masa (kg)
               
               
                  până la 29 aprilie 2010: secțiunea 12.1
                  începând cu 30 aprilie 2010: secțiunea 13
               
               
                  Secțiunea 2.6 din anexa III partea 1 (1)
                  
               
            
                  Amprenta la sol – ampatament (mm)
               
               
                  până la 29 aprilie 2010: secțiunea 3
                  începând cu 30 aprilie 2010: secțiunea 4
               
               
                  Secțiunea 2.1 din anexa III partea 1 (2)
                  
               
            
                  Amprenta la sol – ecartament (mm)
               
               
                  până la 29 aprilie 2010: secțiunea 5
                  începând cu 30 aprilie 2010: secțiunea 30
               
               
                  Secțiunile 2.3.1 și 2.3.2 din anexa III partea 1 (3)
                  
               
            
                  Emisii specifice de CO2 (g/km) (4)
                  
               
               
                  până la 29 aprilie 2010: secțiunea 46.2
                  începând cu 30 aprilie 2010: secțiunea 49.1
               
               
                  Secțiunea 3 din anexa VIII
               
            
                  Tip de combustibil
               
               
                  până la 29 aprilie 2010: secțiunea 25
                  începând cu 30 aprilie 2010: secțiunea 26
               
               
                  Secțiunea 3.2.2.1 din anexa III partea 1
               
            
                  Mod de combinare a combustibililor
               
               
                  începând cu 30 aprilie 2010: secțiunea 26.1
               
               
                  Secțiunea 3.2.2.4 din anexa III partea 1
               
            
         (1)  În conformitate cu articolul 3 alineatul (8) din prezentul regulament.
      
         (2)  În conformitate cu articolul 3 alineatul (8) din prezentul regulament.
      
         (3)  În conformitate cu articolul 3 alineatele (7) și (8) din prezentul regulament.
      
         (4)  În conformitate cu articolul 3 alineatul (4) din prezentul regulament.
   
   
      ANEXA II
      
         Tabele pentru precizia datelor
      
      
         Tabelul 1
      
      
         Precizia necesară pentru datele agregate de monitorizare care trebuie raportate în conformitate cu articolul 2
      
      
                  CO2 (g/km)
               
               
                  în conformitate cu articolul 9 alineatul (2) al doilea paragraf din Regulamentul (CE) nr. 443/2009
               
            
                  Masa (kg)
               
               
                  număr întreg
               
            
                  Amprenta la sol (m2)
               
               
                  rotunjită la cea mai apropiată valoare cu trei zecimale
               
            
         
      
         Tabelul 2
      
      
         Precizia necesară pentru datele detaliate de monitorizare care trebuie raportate în conformitate cu articolul 2
      
      
                  CO2 (g/km)
               
               
                  număr întreg
               
            
                  Masa (kg)
               
               
                  număr întreg
               
            
                  Amprenta la sol – ampatament (mm)
               
               
                  număr întreg
               
            
                  Amprenta la sol – ecartament (mm)
               
               
                  număr întreg
               
            
                  Reducere de emisii datorată tehnologiilor inovatoare (g/km)
               
               
                  rotunjită la cea mai apropiată valoare cu o zecimală